סרז' הרוש

סרז' הרוש (בצרפתית: Serge Haroche; ) הוא פיזיקאי יהודי-צרפתי יליד קזבלנקה, המתמחה במערכות דה-קוהרנטיות קוונטית, זוכה פרס נובל לפיזיקה לשנת 2012.

קורות חייו 
הרוש נולד בקזבלנקה, מרוקו. אביו, אלברט הרוש, היה עורך דין צרפתי יליד מרוקו, ואמו, ולנטין רובלב,  הייתה מורה ילידת אוקראינה, שמשפחתה היגרה למרוקו בעקבות מהפכת אוקטובר ברוסיה, משום ששם הוכרו הסמכותיהם כרופאים ויכלו לעבוד. סבו וסבתו מצד אביו למדו בבית הספר הראשון שפתח ארגון כל ישראל חברים בתטואן, השלימו לימודים גבוהים במימון הארגון בפריס ובהמשך ניהלו בתי ספר שונים במרוקו. אביו היה בין התלמידים הראשונים בבית הספר של הארגון במרקש בשלהי המאה ה-19. 

משפחתו, שכללה אז שני אחים מלבד סרז', היגרה לצרפת ב-1956 לאחר שמרוקו זכתה בעצמאות, במטרה להמשיך את חינוכם במסגרות צרפתיות.

הרוש גר בפריז, נשוי ואב לשני ילדים. הוא דודו של הזמר הצרפתי רפאל הרוש.

השכלתו 
הרוש למד באקול נורמל סופרייר וקיבל דוקטורט מהאוניברסיטה של פריז בשנת 1971 בהנחיית קלוד כהן-טנוג'י, בעצמו יהודי-צרפתי חתן פרס נובל לפיזיקה לשנת 1997. 

מ-1975 ועד 2001 שימש פרופסור לפיזיקה באוניברסיטת פייר ומארי קירי, משנת 1982 ועד 2001 היה אף פרופסור באקול נורמל סופרייר. הוא פרופסור בקולז' דה פראנס משנת 2001. עיסוקו העיקרי הוא עריכת ניסויים במערכות דה-קוהרנטיות קוונטית.

פרסים והכרה 
הרוש זכה בפרס נובל לפיזיקה לשנת 2012 יחד עם דייוויד וינלנד, על "שיטות מחקר פורצות דרך שמאפשרות מדידה ומניפולציות של מערכות קוונטיות".

פרסומים עיקריים 
 Exploring the Quantum - Atoms, Cavities and Photons (with Jean-Michel Raimond) Oxford University Press, September 2006,

ראו גם 

 קלוד כהן-טנוג'י

קישורים חיצוניים 
 

 קורות חיים

הערות שוליים 

זוכי פרס נובל לפיזיקה
זוכי פרס נובל יהודים צרפתים
זוכי פרס נובל לשנת 2012
יהודים זוכי מדליית הזהב של CNRS
מקבלי אות לגיון הכבוד
פיזיקאים יהודים צרפתים
סגל קולז' דה פראנס
יהודים חברי האקדמיה הצרפתית למדעים
בוגרי אקול נורמל סופרייר
בוגרי בתי ספר של כל ישראל חברים
יהודים מרוקאים
צרפתים ממוצא יהודי-מרוקאי
צרפתים שנולדו ב-1944